कई शहरों में दाल व्यवसायियों पर आयकर छापे की कार्रवाई
दालें फिर महंगी हो सकती हैं, अभी से आयात करें: पासवान
नई दिल्ली, जयपुर| आयकरविभाग ने मंगलवार को देश के कई शहरों में दाल कमोडिटी व्यवसायियों के ठिकाने पर कर चोरी का पता लगाने के लिए छापे की कार्रवाई की है। इसी कड़ी वायदा कारोबार प्लेटफार्म नेशनल कमोडिटी एंड डेरिवेटिव्स एक्सचेंज (एनसीडीईएक्स) के दफ्तर पर भी छापे की कार्रवाई की गई है। उधर, इस कार्रवाई से जयपुर समेत प्रदेश के दाल-दलहन व्यवसायियों में घबराहट फैल गई।
इसका नतीजा यह हुआ कि थोक में चना, मूंग, मोठ, चाैला उड़द की कीमतों में एक ही दिन में 100 से 500 रुपए क्विंटल की गिरावट देखने को मिली। आयकर विभाग के अधिकारियों का कहना है कि दिल्ली, मुंबई, नागपुर, इंदौर और उत्तर प्रदेश के कुछ शहरों में छापे की कार्रवाई की गई है। छापे की कार्रवाई को अंजाम देने के लिए आयकर विभाग के साठ अधिकारियों कर्मचारियों की बीस टीमें बनाई गई थी। दाल कमोडिटी व्यवसायियों से आयकर विभाग ने कुछ कागजात और कंप्यूटर हार्डवेयर सीज किए हैं। आयकर छापे की कार्रवाई सुबह शुरू की गई थी। अधिकारियों का कहना है कि विभाग को दाल कमोडिटी व्यवसायियों की ओर से पिछले कुछ महीनों के दौरान वित्तीय अनियमितताएं करने की जानकारी मिली थी। इसके आधार पर छापे की कार्रवाई का अंजाम दिया गया। वहीं, एनसीडीईएक्स के अधिकारियों का कहना है कि आयकर अधिकारियों ने मुंबई में उनके आफिस में रूटीन सर्वे की कार्रवाई की है।
उल्लेखनीय है कि केंद्र सरकार ने पिछले दिनों के दौरान जमाखोरों से 93,000 टन दाल जब्त इसको बाजार में सप्लाई की है, ताकि कीमतों को नियंत्रित रखा जा सके।
दूसरी तरफ जयपुर के थोक व्यापारियों का कहना है कि देशभर में दाल कमोडिटी व्यवसायियों पर आयकर छापे की कार्रवाई से प्रदेश के दाल-दलहन व्यवसायियों में घबराहट फैल गई। इसके चलते प्रदेश की मंडियों में चना समेत सभी दलहन की कीमतों में बड़ी गिरावट देखने को मिली।
hin_Deva hin_Deva hin_Deva hin_Deva hin_Deva hin_Deva